<classify> Akizungumza Dar es Salaam katika mahojiano na mwandishi wa habari hizi, Kibira alisema kuwa hajaamua kugombea au kutogombea lakini muda utakapofika ataweka wazi msimamo wake.Alisema kuwa kwa sasa ana jukumu la kuhamasisha mikoa kufanya chaguzi zao ili kupata wawakilishi halalai katika uchaguzi huo mkuu wa Chaneta.Alisema kuwa hawezi kuweka msimamo wake kwa sasa kwani akifanya hivyo ataonekana kama anajipigia debe au akitangaza kutogombea anaweza kuwakatisha tamaa baadhi ya wadau wa netiboli.Kwa kweli kwa sasa siwezi kabisa kuweka wazi msimamo wangu kama nitagombea au la, lakini wakati utakapofika hilo nitaliweka wazi kwani sitaki kuambiwa kuwa najipigia debe au nitawakatisha tamaa baadhi ya watu endapo nitasema sigombei, alisema Kibira katika mazungumzo hayo.Pia Kibira alizitaka timu zinazowakilisha Tanzania Bara katika mashindano ya Afrika Mashariki za Uhamiaji, Polisi Moro na Jeshi Stars kujiandaa vizuri kwa ajili ya mashindano hayo yanayotarajiwa kufanyika mwezi ujao.Timu za Tanzania kwa miaka kadhaa zimeshindwa kutwaa ubingwa wa Afrika Mashariki, lakini mwaka huu zimetamba kuondoka na ushindi.  <topic>: MICHEZO 